
Δευτέρα, 12 Μαρτίου 2012
Παράταση διάρκειας πράξεων των ΔΑΣΤΑ, Γραφείων Διασύνδεσης, Πρακτικής Άσκησης και ΜΟΚΕ και επικείμενες τροποποιήσεις αυτών 
Σε συνέχεια (α) της συνάντησης με την ΑΔΙΠ για την αξιολόγηση των Ετήσιων Σχεδίων Δράσης των ΑΕΙ για τις Πράξεις του θέματος καθώς και της μελέτης αυτών, και (β) των τεχνικών συναντήσεων & ημερίδων με Υπευθύνους και στελέχη των σχετικών δομών από τον Οκτώβριο 2010 έως το Νοέμβριο 2011, η Ειδική Υπηρεσία προχωρά σε αυτόματη παράταση της διάρκειας των Πράξεων μέχρι τις 31-10-2015 προκειμένου να διασφαλισθεί η αποτελεσματικότητα της υλοποίησής τους αλλά και η βιωσιμότητα των θεσμών που χρηματοδοτούνται μέσω των Πράξεων αυτών. Επίσης διαπιστώθηκε η ανάγκη αναπροσαρμογής του φυσικού αντικειμένου των Πράξεων αλλά και των όρων διαχείρισης τους προς το σκοπό της απλοποίησής της διαδικασίας. Παράλληλα, δεδομένης της τεράστιας σημασίας του θεσμού της Πρακτικής Άσκησης, αποφασίσθηκε η αύξηση του αριθμού των επωφελουμένων στη βάση των αιτημάτων των ΑΕΙ και ξεκίνησε η συλλογή των σχετικών προτάσεων των ΑΕΙ για να υπολογισθεί η απαιτούμενη αύξηση προϋπολογισμού.

Στο ως άνω πλαίσιο, η Ειδική Υπηρεσία έχει σχεδιάσει την επικαιροποίηση των Προσκλήσεων 27, 28, 87 & 88 για την απαιτούμενη αύξηση του προϋπολογισμού και για τις αναγκαίες αναπροσαρμογές στο φυσικό αντικείμενο και στους όρους διαχείρισης των Πράξεων. Παράλληλα, για την αποσαφήνιση των αναπροσαρμογών αυτών θα εκδοθεί Οδηγός Διαχείρισης των Πράξεων. 

Συγκεκριμένα οι επικαιροποιημένες Προσκλήσεις θα εκδοθούν αμέσως μετά τη συγκέντρωση των προτάσεων των ΑΕΙ για τον πρόσθετο αριθμό επωφελουμένων Πρακτικής Άσκησης οπότε και θα μπορεί να υπολογισθεί οριστικά η απαιτούμενη αύξηση προϋπολογισμού για την κατηγορία Πράξης «Πρακτική Άσκηση» σε κάθε Πρόσκληση. Με την έκδοση των επικαιροποιημένων Προσκλήσεων θα εκδοθεί και ο Οδηγός Διαχείρισης.

Αμέσως μετά προβλέπεται να ξεκινήσει η τροποποίηση των Τεχνικών Δελτίων των Πράξεων «Δομές Απασχόλησης και Σταδιοδρομίας», «Γραφείο Διασύνδεσης», «Πρακτική Άσκηση» και «Μονάδα Καινοτομίας και Επιχειρηματικότητας» των Πανεπιστημίων και των ΤΕΙ (που θα έχουν ήδη αυτομάτως παραταθεί έως το 2015), για να γίνουν οι αναγκαίες προσαρμογές στο φυσικό και οικονομικό αντικείμενο.

